Beállítások: Export/import

A Rendszer,

Beállítások,

Rendszerbeállítások menüpont alatt a táblázatkezelő program által feldolgozható adat exportálás és importálás beállításait lehet paraméterezni.

Mezők

CSV-ben az enter karakter lecserélése
Importálás esetén ha a CSV tartalmaz ENTER karaktert, akkor azt le lehet cserélni.
A CSV formátum nem minden esetben kezeli többsoros szövegeket, ezért lehetőség van a soremelés (CRL+F) lecseréléseére.

CSV és XLS mezőn belüli elválasztó
Exportálás esetén ha több mező tartalmát kell egy mezőbe elhelyezni, akkor milyen elválasztó karakterrel legyenek szeparálva.

CSV mező elválasztó
CSV exportálás esetén milyen karakter válassza el a mezőket (alapértelmezetten vessző, de kompatibilitási okokból lehet pontosvessző, tab, szóköz is).

Tizedes jel
CSV export esetén tizedespontot vagy tizedesvesszőt használjon a rendszer számok tizedes jeleként.
Magyar szabvány a tizedesvessző, máshol jellemzően tizedespont.

CSV és XLSX export fejléc
Különböző egy és két soros fejléc típusok közül lehet választani annak függvényében, hogy mi az exportálás célja.

Technikai azonosítók és elnevezések (importálható): két soros fejléc, ami lehetővé teszi az oszlopok beazonosítását és így az importálást is.

Csak technikai azonosítók (importálható): egy soros fejléc a belső mezőnevekkel, ami lehetővé teszi az oszlopok beazonosítását és így az importálást is.

Csak elnevezések (nem importálható): egy soros fejléc, amiben csak a megnevezések szerepelnek, így importáláskor a rendszer nem tudja beazonosítani az oszlopokat, így importálni sem lehet.

Nincs fejléc, csak adatok (nem importálható): Csak az adatokat tartalmazza a fájl, így importáláskor a rendszer nem tudja beazonosítani az oszlopokat, ezért importálni sem lehet.

CSV dokumentumok
A generált CSV exportot a böngészőnek milyen módon kínálja fel a rendszer.

Megjelenítés böngészőben

Letöltés fájlként

CSV encode
A CSV export alapértelmezetten milyen kódolás szerint jöjjön létre. (MacOS nem tud ISO8859-2 szerinti CSV-t kezelni).

JSON export módja
JSON export esetén csak az aktuális oldal kerüljön exportálásra, vagy pedig a teljes lista.

A Rendszer,

Felhasználói fiók,

Saját beállítások menüpont alatt,

az Export/import területen a fenti, rendszer szintű beállításokat (leírásukat lásd ugyanezen az oldalon fentebb) felhasználónként is be lehet állítani, ezek kizárólag saját magunkra vonatkoznak, a rendszer többi felhasználójára nincsenek hatással.